Title:

Sācies “EU Datathon 2018”

Text:

Eiropas Savienības Publikāciju birojs organizē nu jau otro “EU Datathon” konkursu, kura mērķis ir parādīt valstu datu un ES līmeņa datu sasaistes potenciālu. Noslēguma fāze šim pasākumam, kurš sākās 2018. gada maijā, norisināsies Briselē 2018. gada 2. oktobrī.

Dalībnieki ir aicināti izstrādāt lietotnes, izmantojot vismaz vienu datu kopu no tām, kuras ES iestādes un aģentūras darījušas pieejamas [ES atvērto datu portālā](https://data.europa.eu/euodp/en/data). Šīs lietotnes var sacensties vienā no šādām četrām tematiskajām kategorijām:

1. ES atvērtie dati — Vairāk inovācijas Eiropā

2. Valsts tiesību akti un ES tiesību akti — Tiesību aktu sadarbspējas panākšana

3. ES publiskais iepirkums — Pievienotā vērtība iedzīvotājiem un uzņēmumiem

4. Eiropas Pārtikas nekaitīguma iestāde — Datu atkārtotas izmantošanas un inovācijas veicināšana

Pirmais 2017. gada konkurss (jaunizveidotiem) uzņēmumiem un ES dienestiem bija iespēja mijiedarboties, veidot tīklus, apmainīties ar idejām un radīt jaunas lietotnes, kas izmanto ES atvērtos datus.

Noslēdzot pirmo konkursu “EU Datathon”, Eiropas Savienības Publikāciju biroja ģenerāldirektors Rūdolfs Štromeijers (Rudolf Strohmeier) paskaidroja, ka šis pasākums: “[..] ir parādījis, cik savstarpēji saistīti esam, kā visi dati, kuras radām, ir savstarpēji saistīti, un cik svarīgi ir atzīt un izmantot datu atkārtotas izmantošanas potenciālu.”

“EU Datathon 2018” partneri ir:

* [Eiropas Komisijas Komunikācijas tīklu, satura un tehnoloģiju ģenerāldirektorāts](https://ec.europa.eu/info/departments/communications-networks-content-and-technology_en)  ar [Eiropas Atvērto datu portālu](https://www.europeandataportal.eu/)
* [Eiropas Komisijas Informātikas ģenerāldirektorāts](https://ec.europa.eu/info/departments/informatics_en) ar [programmu *ISA*²](https://ec.europa.eu/isa2/home_en)
* [Eiropas Komisijas Iekšējā tirgus, rūpniecības, uzņēmējdarbības un MVU ģenerāldirektorāts](http://ec.europa.eu/growth/)
* [Eiropas Pārtikas nekaitīguma iestāde](http://www.efsa.europa.eu/)
* [Eiropas tiesību aktu identifikatora (ELI) darba grupa](https://eur-lex.europa.eu/eli-register/about.html)

Lai piedalītos, uzzinātu vairāk vai sekotu līdzi šim pasākumam, apmeklējiet šo adresi: <https://publications.europa.eu/en/web/eudatathon>